Ssinima

Ssinima d yiwet si tẓuriwin uhanay, qqaren-as daɣen taẓuri tis sebɛa ɣef akken i tt-id-yeǧǧa Riccioto Canudo deg iseggasen n 20. D taẓuri yebnan ɣef uhanay i d-sɛeddayen i imferrjen deg talɣa n usaru, meḥsub kra n wullis (asugnan neɣ anarrat) i yettawi kra n usemlel (tasfift timleɣwit, tasfift tameɣnaṭit, anagbar umḍin) i yettuskelsen yerna yettwaɣra-d s umikanism i d yesnulfuyen marur n tugniwin yettḥerriken, neɣ n usekles akked tɣuri n yisefka n tsenselkimt yettkemmilen.<gallery>

Asaru amenzu deg umezruy i yemmugen s tewlafin yettembiwilen i walan waṭas n medden deg ugdil meqqren, d win i d-sɛeddan w atmaten Lumière deg useggas n 1895, meḥsub syin i d-tebda ssinima s tidet, maca uqbel-nsen tuɣ llan-d yakan inadiyen deg uḥric-a, d usnulfu n wallalen am ukinotugraf n Thomas Edison i tettmenniḍ i igan yess kra yeqqar isura imecṭaḥ. Seg tzwara n lqern wis 20, yebda ihi usufeɣ n yisura ur nessawal, arm d aseggas n 1929 i yebda ṣṣut iteddu-d d tesfift.

Aɣbalu:ablug n Samir Tighzert : Timuɣliwin